text: Heimafriður vónar, at borgarstjórarnir í føroysku kommunum fara at gera donsku borgarstjórunum eftir, har tað verður tikið meira atlit til fólkið og samfelagsfíggjarliga ágóðan av at minka um óljóð.
text: #000003
text: Tólv danskir borgarstjórar vilja hava fólkatingið á banan fyri at minka um óljóð frá ferðsluni á motorvegnum, veit Danmarks Radio at siga frá. Mikudagin í hesi vikuni sendu teir 12 borgarstjórarnir í kommunum kring høvuðstaðarøkið bræv til eina røð av ráðharrum, við áheitan um, at seta hámarksferðina á ávísum motorvegastrekkjum niður á 80 kilometrar um tíman. Endamálið er eittans at bøta um heilsuna og trivnaðin hjá borgarum.
text: #000004
text: Meira enn 100.000 húsarhald í kommunum við høvuðstaðarøkið í Danmark eru tyngd av óljóði frá ferðsluni á motorvegunum. Nógv av teimum, ið har búgva eru í vanda fyri at fáa blóðtøpp og strongd.
text: #000005
text: Ein greining, sum verkfrøðifyritøkan MOE hevur gjørt fyri tær 12 kommununar bendir á, at 27.000 færri íbúðir fara at verða raktar av óljóði, um ferðin á vegunum verður sett niður. Samstundis vil CO2 útlátið minka við 3 – 4 prosentum.
text: #000006
text: Tað fer at taka nakað longri hjá fólki at koma fram, men borgarstjórarnir meina, at tað eigur at verða lagdur størri dentur á samfelagsfíggjarligu positivu avleiðingarnar av at seta ferðina niður, heldur enn virðið í at koma skjótari fram.
text: #000007
text: Í Føroyum eru eingir motovegir, men undirstøðukervið í Føroyum elvir tó til júst somu trupulleikar, sum í Danmark, tí tað ikki er tikið hædd fyri trivnað og heilsu hjá borgarum, tá samfelagið verður bygt út við landsvegum og havnaøkjum. Føroyar er oyggjasamfelag, við havnaløgum tætt uppat bústaðarøkjum. Larmandi virksemið við og á havnaløgunum hevur álvarsamar avleiðingar fyri nógv fólk í Føroyum.
text: #000008
text: Fara í Góðmansskorð í morgin
text: #000014